burgasdotpro/wikipedia huggingface dataset:
Futbal na Letných olympijských hrách 2008

Futbalový turnaj na Letných olympijských hrách 2008 prebiehal od 6. do 23. augusta 2008 v Pekingu a niektorých iných čínskych mestách. Družstvá boli vybrané podľa svetového rebríčka národných tímov do 23 rokov. Tímy mužského turnaja mohli doplniť súpisku o troch hráčov starších ako 23 rokov.
V mužskej časti súťažilo 16 tímov, v ženskej 12. Zápasy kvalifikačných skupín odštartovali dva dni pred oficiálnym otvorením olympiády, 6. augusta 2008.
Mužský turnaj.
Skupina A: 
Skupina B:
Skupina C:
Skupina D:
Ženský turnaj.
Skupina E: 
Skupina F:
Skupina G:
Futbal na Letných olympijských hrách 2008 – muži

Mužský turnaj vo futbale na Letných olympijských hrách 2008 prebiehal od 7. do 23. augusta v Pekingu a niektorých iných čínskych mestách. Na turnaji sa zúčastnilo 16 mužstiev. Jednotlivé krajiny reprezentovali výbery hráčov do 23 rokov. Každé mužstvo mohlo doplniť súpisku o troch hráčov starších ako 23 rokov.
Kanoistika na Letných olympijských hrách 2008 – K1 slalom muži

Mužský K-1 slalom prebiehal v dňoch 11. - 12. augusta 2008 v Shunyi Olympic Rowing-Canoeing Park v Pekingu. Slovenský reprezentant Peter Cibák v tejto disciplíne obsadil 12. miesto.
Ján XXIII. (protipápež)

Jan XXIII. (* okolo 1370 – † 22. december 1419, Florencia), vlastným menom Baldassare Cossa, bol protipápež (1410 – 1415), následník Alexandra V., zvoleného pisanským koncilom. 
Kardinál Cossa predsedal pisánskemu (?) koncilu (1409), ktorého cieľom bolo ukončenie pápežskej schizmy, ktorá existovala už od roku 1378. Kardináli zosadili dvoch vtedajších pápežov, rímskeho Gregora XII. a avignonského Benedikta XIII. a za novú hlavu cirkvi zvolili Petra Philarga, ktorý prijal meno Alexander V. Tým sa však schizma len prehĺbila. Doterajší pápeži sa svojho pontifikátu nevzdali, čo viedlo k vzniku trojpápežstva. 
V máji 1410 Alexander V. zomrel a jeho následovníkom sa stal Cossa. Situácia sa nepáčila rímskemu kráľovi Žigmundovi Luxemburskému, ktorý prinútil Jána XXIII., aby zvolal nový koncil do Kostnice. Ten rozhodol o abdikácii všetkých troch pápežov a ako nového pápeža zvolil Otta Colonnu, ktorý prijal meno Martin V. Ján XXIII. abdikovať odmietol a z Kostnice ušiel, ale dobehli ho Žigmundovi vojaci, uväznili ho a zosadili. 
Britský historik 18. storočia Edward Gibbon uvádza v knihe "Úpadok a pád rímskej ríše", že Cossu obviňovali z pirátstva, vrážd, znásilnení, sodomie a incestu; za vtedajšej politickej situácie však boli takéto obvinenia protivníkmi často vznášané bez reálného podkladu.
Baldassare Cossa zomrel 22. novembra 1419 vo Florencii zmierený s cirkvou; o niečo skôr ho Martin V. menoval dekanom kardinálského zboru. Je uložený do nádherného sarkofágu vo florentskom baptistériu.
Nemal by byť zamieňaný s pápežom Jánom XXIII. (1958 – 1963). Fakt, že viac ako 500 rokov žiadny pápež neprijal meno Ján je pravdepodobne dôsledkom kontroverzných činov tohto protipápeža. Rozhodnutie pápeža Jána XXIII. neprijať meno Ján XXIV. je chápané aj ako potvrdenie toho, že Baldassare Cossa nebol právoplatným pápežom. Ján XXIII. si údajne zvolil meno Ján okrem iného aj preto, aby ho po 500 rokoch očistil.
Squamish

Squamish (, ) je indiánsky kmeň patriaci do kultúrnej a etnografickej podskupiny Pobrežných Sališov na juhozápade Britskej Kolumbie. Squamish v preklade znamená "ľud posvätnej vody", čo je narážka na ich vieru vo vodu na ich území a jej nadprirodzené liečivé vlastnosti. 
Ich hlavné osídlenie je v blízkosti mesta Squamish a pri ústí rieky Capilano u zátok Mosquito Creek a Seymour Creek vo fjorde Burrard Inlet v oblasti North Vancouver. Počet obyvateľov tohto indiánskeho etnika sa pohybuje na úrovni 3 300, pričom má stúpajúcu tendenciu.
Zoznam encyklík Jána XXIII.

Tento článok obsahuje Zoznam encyklík Jána XXIII..
Pápež Ján XXIII. vydal 8 pápežských encyklík počas 5 rokov svojho pôsobenia v úrade pápeža v období od jeho zvolenia dňa 28. októbra 1958 až do svojej smrti dňa 3. jún 1963.
Nieuwerkerk

Nieuwerkerk môže byť:
Filip V. (Francúzsko)

Filip V. Dlhý (* 1291, Lyon, Francúzske kráľovstvo – † 3. január 1322, Paríž) bol francúzsky kráľ, navarrský kráľ (ako Filip II.) a gróf zo Champagne od roku 1316 až do svojej smrti.
Životopis.
Narodil sa ako druhý syn francúzskeho kráľa Filipa IV. a Jany Navarrskej a pred nástupom na trón mal titul grófa z Poitiers. Počas vlády svojho synovca Jána I. vystupoval ako regent. 
Po smrti Jána I. v roku 1316 nastal problém s následníctvom, pretože po Ľudovítovi X. ostala už iba dcéra Jana. Objavila sa otázka, či sa francúzska koruna môže dediť v ženskej línii, tak ako iné léna alebo iné kráľovstvá. V tom prípade by sa nasledujúcim kráľom stal Janin manžel. Tomu Filip zabránil tým, že sa začiatkom roka 1317 nechal v Remeši pomazať a korunovať. Krátko na to zvolal vo februári 1317 do Paríža zhromaždenie šľachticov, prelátov a zástupcov parížskej univerzity a na tomto zhromaždení boli ženy z akéhokoľvek dedičského práva na francúzsku korunu vylúčené.
Vo vnútorných záležitostiach sa Filip snažil nadviazať na reformy svojho otca Filipa IV. Pracoval na štandardizácii mier a váh. Prehodnotil veľa rozhodnutí svojho staršieho brata Ľudovíta X., ktorý bol pod silným vplyvom svojho strýka Karola z Valois a zanechal štátne záležitosti v zlom stave. Vrátil majetky a tituly mnohým otcovým hodnostárom a spolupracovníkom, ktoré im odobral jeho starší brat. V zahraničnej politike uzavrel mier s Flámskom.
Zomrel v Paríži a pochovaný je v bazilike Saint-Denis. Keďže nezanechal mužského následníka, trón zdedil jeho mladší brat Karol IV.
Rodina.
V roku 1307 sa oženil s grófkou Janou II. Burgundskou (* 1292 – † 1330 ,dcérou a dedičkou grófa Ota IV. Burgundského) a grófky Mahaut z Artois. Mali spolu štyri dcéry a syna:
Nieuwerkerk (sopka)

Nieuwerkerk je neaktívny podmorský vulkán, nachádzajúci sa v západnej časti Bandského mora. Sopka má dve erupčné centrá vzdialené od seba 7 km a je súčasťou podmorskej vulkanickej reťaze, v ktorej sa nachádza aj východnejšie umiestnený vulkán Emperor of China.
Jonáš (prvé meno)

Jonáš je mužské rodné meno. Meniny na Slovensku má 12. novembra.
Amália Vilhelmína Brunšvicko-lüneburská

Amália Vilhelmína Brunšvicko-lüneburská (* 21. apríl 1673, Lüneburg, Nemecko † 10. apríl 1742, Viedeň, Rakúsko) bola rakúska arcivojvodkyňa a cisárovná ako manželka Jozefa I.
Pôvod.
Ako dcéra brunšvicko-lüneburského vojvodu Jána Fridricha a Benedikty Henriety z Pfalzu pochádzala z významného a pôvodne nekatolíckeho nemeckého rodu; z matkinej strany bola pravnučkou kurfirsta a českého „zimného“ kráľa Fridricha V. Falckého. Jej otec konvertoval v 50. rokoch 17. storočia na rímskokatolícku vieru.
Manželstvo.
24. februára 1699 sa vydala arcivojvodu Jozefa, najstaršieho syna a nástupcu cisára Leopolda I. a tento sobáš mal pomôcť posilniť vplyv cisárskeho dvora v severonemeckom prostredí. 
Manželstvo Amálie Vilhelmíny s následníkom habsburskej monarchie nebolo príliš šťastné. Jozef I. sa ani po sobáši nevzdal svojho neviazaného sexuálneho života s častým striedaním mileniek, z čoho ho malo – podľa mienky dvorných kruhov – vyviesť práve toto manželstvo s veľmi príťažlivou Amáliou Vilhelmínou. Svoju ženu dokonca nakazil pohlavnou chorobou, po ktorej už ostala neplodná, takže počas dvanásťročného manželstva porodila iba tri deti. Po manželovej neočakávanej smrti žila Amália Vilhelmína v blízkosti svojej svokry, ovdovenej cisárovnej Eleonóry Magdalény na viedenskom dvore Jozefovho brata a nástupcu Karola VI. Zomrela na počiatku vlády svojej netere Márie Terézie a bola pochovaná vo viedenskom kláštore saleziánok, rádu, ktorý sem sama uviedla.
Rodinné pomery.
S manželom sa im narodili tri deti:
Gunungapi Wetar

Gunungapi Wetar je menší ostrov vulkanického pôvodu nachádzajúci sa v centrálnej časti Bandského mora severne od ostrova Wetar. Ostrov je vrchol masívneho stratovulkánu, ktorého základňa je približne pod hladinou mora, nad hladinu vyčnieva prakticky iba vrcholový kráter a to do výšky . V kráteri sa nachádza aj menší troskový kužeľ. V geologickej histórii vulkánu sú zaznamenané dve explozívne erupcie z rokov 1512 a 1699.
Alžbeta Wilhelmína Württemberská

Alžbeta Wilhelmína Württemberská (* 21. apríl 1767, Treptow an der Rega, Poľsko - † 18. február 1790, Viedeň, Rakúsko) bola württemberská princezná a rakúska arcivojvodkyňa, prvá manželka neskoršieho cisára Františka II. (I.). 
Pätnásťročnú dcéru württemberského vojvodu Fridricha II. a Žofie Doroty Brandenbursko-Schwedtskej si vyhliadol cisár Jozef II. ako manželku pre svojho synovca Františka a povolal ju do Viedne. Sobáš, ktorý sa konal v roku 1788 bol dôsledkom medzištátnej rakúsko-ruskej dohody, pretože Alžbetina staršia sestra Žofia Dorota (neskoršia Mária Fiodorovna) sa stala druhou manželkou budúceho cára Pavla I. 
Zomrela ako 22-ročná pri predčasnom pôrode dcéry Ludoviky (* 1790 - † 1791), dva dni pred Jozefom II. Pochovaná je v kapucínskej hrobke vo Viedni.
Margaréta Burgundská

Margaréta Burgundská (* c. 1292 – † 14. august 1315, hrad Gaillard) bola francúzska kráľovná (13141315) a navarrská kráľovná (13051315).
Životopis.
Margaréta sa narodila ako dcéra vojvodu Róberta II. a Anežky Francúzskej, dcéry Ľudovíta IX.. Dňa 21. septembra 1305 sa vydala za najstaršieho syna francúzskeho kráľa Filipa IV. a Jany I. Navarrskej, budúceho Ľudovíta X. V roku 1311 porodila dcéru Janu, ktorá sa neskôr stala navarrskou kráľovnou.
Začiatkom roka 1314 nechal Filip IV. zatknúť svoje tri nevesty – Margarétu a sestry Janu a Blanku Burgundské. Dôvodom bolo – podľa dobovej kroniky – obvinenie z manželskej nevery s dvoma mladými rytiermi Filipom a Gauthierom d’Aunay. Toto obvinenie vzniesla jeho vlastná dcéra, anglická kráľovná Izabela (Aféra vo veži Nesle).
Pri mučení sa bratia mali k zločinu priznať, v dôsledku čoho boli popravení. Margarétu a jej švagrinú Blanku odviezli do pevnosti Gaillard, kde ich uväznili. Tu Margaréta 14. augusta 1315 za podozrivých okolností zomrela. Údajne bola zaškrtená. Iba päť dní po jej smrti sa Ľudovít znovu oženil.
Denisa Smolenová

Denisa Smolenová (* 14. február 1989, Bratislava) je slovenská reprezentantka v plávaní, ktorá sa dostala na olympijské hry 2008. Je členkou klubu ORCA Bratislava.
V roku 2013 bola členkou SMU Lady Mustang Team Dallas v texaskom Dallase a v októbri 2013 sa vydala za plavca Huga Martineza.
Klementína z Anjou

Klementína z Anjou alebo Klementína Uhorská (* 1293 – † 12. október 1328, Paríž, Francúzsko), bola francúzska a navarrská kráľovná, druhá manželka francúzskeho kráľa Ľudovíta X.; dcéra Karola Martela z Anjou, titulárneho kráľa Uhorska a Klementíny Habsburskej; neter Karola z Valois prostredníctvom jeho prvej manželky Margaréty z Anjou.
Keď Filip IV. zomrel, trón zdedil jeho najstarší syn Ľudovít. Jeho prvá manželka Margaréta, uznaná vinnou z cudzoložstva, bola od roku 1314 uväznená na hrade Gaillard. Keďže sa formálne nerozviedli, Margaréta sa stala francúzskou kráľovnou, no naďalej zostala vo väzení. Zomrela 14. augusta 1315 a údajne bola zavraždená, aby sa Ľudovít mohol znova oženiť. Za novú manželku si zvolil Klementínu – svadba sa konala 19. augusta 1315 a korunovácia v Remeši sa uskutočnila 24. augusta 1315.
Ľudovít zomrel v júni 1316 a zanechal po sebe tehotnú Klementínu. Do narodenia dieťaťa bol za regenta prehlásený švagor Filip, gróf z Poitiers. V novembri Klementína porodila syna Jána, ten však po niekoľkých dňoch zomrel. Novým kráľom sa stal Ľudovítov mladší brat Filip V.
Klementína potom opustila dvor a odišla na juh do Avignonu. Tu sa v roku 1318 utiahla do dominikánskeho kláštora v Aix-en-Provence. O niekoľko rokov neskôr sa vrátila znovu do Paríža a zomrela 12. októbra 1328 vo veku 35 rokov. Pochovali ju v kostole Jakobínov.
Plávanie na Letných olympijských hrách 2008

Plavecké súťaže na Letných olympijských hrách 2008 prebiehali od 9. do 21. augusta. Všetky disciplíny okrem maratónu sa konali v Beijing National Aquatics Centre (tzv. Vodná kocka).
Wurlali

Wurlali je v súčasnosti neaktívny stratovulkán nachádzajúci sa na indonézskom ostrove Damar. Je to najjužnejšie umiestnený vulkán vulkanického ostrovného oblúka v Bandskom mori. Sopka leží vo východnej časti ostrova na severnom okraji staršej, 5 km širokej kaldery. Na vrchole sopky, ktorý je ukončený dvojicou kráterov sa nachádzajú aktívne fumaroly a tažiteľné ložisko síry. Erupcia z roku 1892 je jediná zaznamenaná erupcia sopky Wurlali.
Eva Ódorová

Eva Ódorová (* 22. november 1979, Komárno) je slovenská reprezentantka v stolnom tenise, ktorá sa kvalifikovala na letné olympijské hry 2008. Je členkou francúzskeho klubu CP Lys Lez Lannoy a trénuje ju Vladimír Mihočko ml.
Vrcholové podujatia.
Peking 2008.
V kvalifikácií vyhrala nad Priscilou Flynou Tommyovou z Vanuatu výsledkom 4:0.
Plávanie na Letných olympijských hrách 2008 – 4 × 100 m voľný spôsob muži

Mužská štafeta na 4 x 100 m prebiehala 10. a 11. augusta 2008 v Beijing National Aquatics Centre.
Mária Španielska

Mária Španielska (* 21. jún 1528, Madrid, Španielsko - † 26. február 1603, Villamonte) bola španielska infantka a rakúska arcivojvodkyňa zo španielskej vetvy Habsburgovcov, manželka cisára a kráľa Maximiliána II. Habsurského.
Život.
Dcéra cisára a španielskeho kráľa Karola V. a jeho manželky Izabely Portugalskej sa 13. septembra 1548 ako dvadsaťročná vydala za svojho bratranca Maximiliána, nástupcu v habsburskej monarchii. Tento výrazný dynastický sobáš bol jedným z množstva manželstiev blízkych príbuzných, ktoré v 16. a 17. storočí upevňovali vzťahy medzi španielskou a rakúskou vetvou Habsburgovcov a mali význam i pre prípadné nástupníctvo na jednej či druhej strane. Pre Maximiliánovho strýka Karola V. i otca Ferdinanda I. mal sobáš dediča Ferdinandových trónov s infantkou i ďalší význam – od manželského súžitia mladého arcivojvodu s prísne katolícky vychovanou princeznou si sľubovali, že postupne zaniknú sympatie, ktoré v tom čase Maximilián otvorene prejavoval voči nekatolíckym vierovyznaniam. 
Prvé roky po sobáši žili mladí manželia v Španielsku, kde Maximilián zastupoval neprítomného cisára Karola V. a jeho syna Filipa II. Do strednej Európy sa Maximilián vrátil roku 1550, o rok neskôr prišla i Mária so svojím dvorom. Manželstvo Márie Španielskej a Maximiliána bolo veľmi harmonické a vzišlo z neho pätnásť detí. 
Mária sídlila vo Viedni, občas navštívila Čechy, kde bola 21. septembra 1562 korunovaná vo Svätovítskej katedrále v Prahe za českú kráľovnú (uhorská korunovácia sa konala v prešporskom Dóme sv. Martina 9. septembra 1563, deň po korunovácii jej manžela). Viac sa v Čechách zdržiavala po manželovej smrti (r. 1576), kedy žila v blízkosti syna Rudolfa II. Ako vdova sa Mária priklonila k zbožnosti a k podpore katolíckej cirkvi. Súžitie s najstarším synom nebolo bezkonfliktné a Mária sa preto rozhodla pre návrat do rodného Španielska, kde bývala na dvore svojho brata, kráľa Filipa II. Posledné roky života však strávila v ústraní. Po smrti bola pochovaná v Madride, v kostole sv. Kláry.
Rodinné pomery.
V láskyplnom a tolerantnom manželstve (Mária sa nikdy nenaučila po nemecky) sa Maximiliánovi a Márii Španielskej narodilo pätnásť detí:
Ondrej Kutlík

Ondrej Kutlik (* 9. september 1976, Námestovo) je bývalý slovenský vzpierač v kategórií do 85 kg. Bol členom klubu Diana Orol Ružomberok. Kutlik reprezentoval Slovensko na Letných olympijských hrách 2008 v Pekingu, kde súťažil v kategórii mužov do 85 kg (light heavyweight class). V tejto disciplíne obsadil dvanáste miesto, keď úspešne zdvihol 150 kg v trhu a 193 kg v nadhode, čím dosiahol celkový výkon 343 kg.
Teon

Teon je menší ostrov vulkanického pôvodu, nachádzajúci sa v juhovýchodnej časti vulkanického ostrovného oblúka v Bandskom mori. Ostrov predstavuje vrchol andezitového stratovulkánu, jeho vrchol ukončujú dva krátery. Sopka bola pomerne aktívna v 17. storočí, keď bolo zaznamenaných päť väčších erupcií, najväčšia sa odohrala začiatkom roka 1660, keď objem vyvrhnutej tefry prekročil hodnotu 50 mil. m3 a vyžiadala si aj obete na životoch. Sopka sa na konci 17. storočia odmlčala, svoju činnosť jednorazovo obnovila v roku 1904.
Nila

Nila môže byť:
Serua

Serua môže byť:
Nila (ostrov)

Nila je menší ostrov vulkanického ostrova, nachádzajúci sa v južnej časti Bandského mora. Ostrov má rozmery 5 ×  a predstavuje vynorený, kalderou ukončený vrchol andezitového stratovulkánu. V 20. storočí boli zaznamenané štyri freatické erupcie stredne silného charakteru. Posledná sa odohrala na začiatku leta 1968, najsilnejšia bola erupcia z 13. marca 1932, počas ktorej bola vulkanickým popolom zasypaná a následne opustená osada "Rumadai".
Serua (ostrov)

Serua je ostrov vulkanického pôvodu, nachádzajúci sa vo východnej časti Bandského mora. Ostrov má pretiahnutý tvar a rozmery 2 × . Predstavuje vynorený vrchol andezitového stratovulkánu, ktorého základňa je pod hladinou mora. Vulkán je jeden z najaktívnejších v ostrovnom oblúku, lemujúcom subdukčnú zónu Bandského mora, od konca 17. storočia bolo zaznamenaných desať, prevažne slabších erupcií, posledná sa odohrala na jeseň roku 1921.
Manuk

Manuk je menší neobývaný ostrov vulkanického pôvodu, nachádzajúci sa vo východnej časti Bandského mora. Ostrov je vrchol vyše 3 000 vysokého stratovulkánu, ktorého väčšia časť sa nachádza pod hladinou mora. Je to zároveň navýchodnejší vulkán Bandského mora. Vek poslednej erupcie nie je známy. Kráter a jeho západný okraj je silne premenený hydrotermálnymi procesmi a nachádzajú sa tam početné fumaroly. Síra usadená v okolí fumarol bola v minulosti predmetom ťažby čínskych obchodníkov.
Arcibiskupský palác (Trnava)

Arcibiskupský palác je renesančná poschodová budova v Trnave z roku 1562. Bola postavená na starších gotických základoch. Koncom 16. storočia boli pristavané dvorové krídla. V roku 1615 vybudovaná trojosová architektúra pre archív a knižnicu. Do roku 1820 v arcibiskupskom paláci nepretržite sídlili arcibiskupi. Domov viacerých oltárnych bratstiev. 
Dejiny.
Arcibiskupský palác stojí južne od Dómu sv. Miluláša. Palác s uzavretým nadvorím dal v roku 1562 vybudovať arcibiskup Mikuláš Oláh ako svoju rezidenciu. Arcibiskupský palác bol do roku 1820 sídlom ostrihomských arcibiskupov. Renesančný arcibiskupský palác postavili na mieste starších stredovekých domov, z gotických prvkov sa zachovali okná kaplnky vo dvore. Rozsiahla baroková prestavba mesta a mladšie slohové obdobia sa v porovnaní s ostatnou architektúrov paláca dotkli v podstatne menšom rozsahu. Vzhľadom na renesančné prvky v podobe klenieb a portálov zachovaných v interiéri sa považuje za reprezentatívnu ukážku trnavskej renesancie. Pod severným krídlom rovnobežným s farským kostolom sa nachádza rozľahlá, pôvodne viac podlažná pivnica pripomínajúca pivnice pod hradom Červený Kameň. Priečelie paláca zdobia kamenné erby M. Oláha, J. Szelepcsényiho a erb arcibiskupa Františka Forgáča, ktorý pre potreby knižnice, tlačiarne a archívu nechal v roku 1615 na severnej strane pristaviť krídlo smerujúce do námestia.
Banda Api

Banda Api je ostrov vulkanického pôvodu, nachádzajúci sa v severovýchodnej časti Bandského mora. Ostrov je vlastne vyčnievajúci okraj 7 km širokej kaldery, tvorený je prevažne bazaltovými a ryodacitovými horninami. Vulkán je pomerne aktívny, jeho erupcie sú dobre zdokumentované už od konca 16. storočia, nakoľko ostrov bol dôležitou lokalitou v holandských a portugalskom obchodníkov s korením. Za toto obdobie ich bolo zaznamenaných vyše 20, väčšina z nich bola pomerne slabá, strombolského typu. Vulkanickým centrom bol kráter "Gunung Api" nachádzajúci sa v centrálnej časti ostrova. V rokoch 1609, 1632, 1690 a naposledy 9. mája 1988 však erupcie dosiahli oveľa väčšiu intenzitu, sprevádzanú výlevmi láv a vyžiadali si aj obete na životoch.
Ján I. (Francúzsko)

Ján I. Pohrobok (* 15. november 1316, Paríž, Francúzske kráľovstvo – † 20. november 1316), tamže) bol kráľ Francúzska a Navarrska, gróf zo Champagne.
Narodil sa ako kráľ z rodu Kapetovcov po smrti svojho otca Ľudovíta X. a jeho druhej manželke Klementíne Uhorskej.
Žil iba niekoľko dní, pochovali ho v bazilike Saint-Denis. 
Po jeho smrti sa veľa ľudí domnievalo, že mu ju privodil jeho strýko Filip V., aby získal trón. Takisto sa objavili príbehy, že Filip dieťa uniesol a nahradil ho mŕtvolkou iného dieťaťa. V 50. rokoch 14. storočia sa totiž v Provensálsku objavil muž, ktorý o sebe tvrdil, že je francúzskym kráľom Jánom I. Rýchle ho však zavreli do väzenia, kde aj zomrel.
Po smrti Jána I. sa na vyriešenie otázky nástupníctva na francúzsky trón využilo zvykové právo starých Sálskych Frankov Lex Salica. Okrem Filipa mala na trón nárok aj Jánova nevlastná sestra, vtedy 5-ročná princezná Jana, dcéra Ľudovíta X. a Margaréty Burgundskej.
Podľa feudálneho práva (podľa ktorého sa dovtedy dedili takmer všetky léna vo Francúzsku) by Jana bola ďalším panovníkom Francúzska. Naopak, podľa zvykového práva starých Sálskych Frankov, žena nemohla zdediť trón. Za touto právnickou interpretáciou boli praktické dôvody – využila sa nevera jej matky a pochybnosti o jej otcovstve. Pri tejto interpretácii práva – dediť môžu iba muži – bolo nebezpečenstvo, že by bastard zdedil trón, odvrátené bez toho, aby preskúmali jej skutočný pôvod. Jana napriek tomu mala nepopierateľné právo na následníctvo v Navarrsku, kde ženy mohli dediť trón. Jej nárok však ignorovali až do smrti oboch jej strýkov Filipa V. a Karola IV.
Arcibiskupský palác

Arcibskupský palác môže byť:
Benjamin Boukpeti

 
Benjamin Boukpeti celým menom Benjamin Kudjow Thomas Boukpeti (* 4. august 1981, Lagny-sur-Marne, Francúzsko) je togský vodný slalomár, venujúci sa K1. Je vysoký 176 cm a váži 73 kg. Jeho matka je Francúzka a otec je Togčan.
Vrcholové podujatia.
Peking 2008.
Na letných olympijských hrách 2008 získal prvú medailu pre Togo v histórií olympijských hier.Po semifinále ešte vyhrával, no napokon skončil na treťom mieste. V cieli finále od radosti zlomil pádlo.
Na úvodnom ceremoniálu bol vlajkonosičom Toga.
Musqueam

Musqueam je indiánsky kmeň v kanadskej provincii Britská Kolumbia. Je to jediný kmeň, ktorého rezervácie sa nachádzajú len v obvode mesta Vancouver.
Jeho tradičný jazyk, sa volá "hən̓q̓əmin̓əm̓", v súčasnosti je na pokraji vymretia, tento jazyk je subdialektom Sališského jazyka Halkomelem. Indiáni z kmeňa Musqueam sú príbuzní s ich susedmi v oblasti dolného toku rieky Fraser. Susedné kmene Kwantlen a Katzie žijúce proti prúdu rieky s Musqueammi zdieľajú dialekt "Hun'qumi'num"', no kmeň Stóːlō hovorí iným dialektom - "Halq’əméyləm". Sališovia žijúci na Vancouverovom ostrove a na súostroví Gulf Islands na juhozápade úžiny Strait of Georgia hovoria iným dialektom - "Hul’q̱’umi’num". 
Indiáni z tohto kmeňa sú najstaršími pôvodnými obyvateľmi žijúcimi na území dnešného Vancouveru. Pôvodný kraj kmeňa Musqueam je najvzdialenejším územím, kam sa podarilo preniknúť prieskumníkovi Severozápadnej spoločnosti Simonovi Fraserovi na jeho epickej výprave k úžine Strait of Georgia. Musel sa vrátiť nazad kvôli nepriateľstvu tohto kmeňa, ktorý mal zlé skúsenosti s belochmi na ich lodiach. Náčelník Whattlekainum varoval Frasera pred hroziacim útokom, čím pravdepodobne zachránil život jemu a jeho mužom.
Jozef Gönci

Jozef Gönci (* 18. marec 1974, Košice) je bývalý slovenský športový strelec, ktorý získal dve bronzové medaily na olympijských hrách v roku 1996 a 2004. Vo svetovom rebríčku sa v marci 2007 nachádzal na 5. mieste. Svoju kariéru ukončil po LOH 2012 v Londýne, odvtedy pôsobí v štruktúrach slovenského športu ako funkcionár.
Richard Riszdorfer

 
 
Richard Riszdorfer, (* 17. marec 1981, Komárno) je slovenský kajakár v rýchlostnej kanoistike, brat Michala Riszdorfera.
Spolu so svojím bratom, Jurajom Bačom a Erikom Vlčekom vybojoval bronzovú medailu na OH 2004 v Aténách (disciplína K4 1 000 m). Na OH v Pekingu dosiahla slovenská posádka striebornú medailu (v zostave nahradil Baču Juraj Tarr).
Celkovo získal 5 svetových a 6 európskych titulov, všetky v disciplíne K4.
Olympijská vlajka

Olympijská vlajka je symbol medzinárodného olympijského hnutia reprezentovaného Medzinárodným olympijským výborom (MOV). Vlajka má podobu bieleho obdĺžnika (2:3), v ktorom je umiestnený najvyšší symbol olympizmu, päť navzájom sa prelínajúcich kruhov modrej, žltej, čiernej, zelenej a červenej farby. Každý kruh reprezentuje jeden svetadiel: Európa (modrá), Ázia (žltá), Afrika (čierna), Austrália a Oceánia (zelená) a Amerika (červená). Stale ostáva pravdou, že farby boli pridelené ku konkrétnym svetadielom. Nie je pravdou, ze farby, vrátane podkladovej bielej, boli vybraté podľa vlajok štátov a minimálne jednu z týchto farieb, obsahuje každá vlajka štátu.
Podobu vlajky navrhol v roku 1914 zakladateľ moderného olympijského hnutia, barón Pierre de Coubertin a predstavil ju olympijskému výboru. Plánované prvé použitie vlajky na Olympijských hrách 1916 prekazila prvá svetová vojna, takže prvýkrát sa vlajka použila až na olympiáde v Antverpách v roku 1920.
Čalga

Čalga (bulh. Чалга) je označenie pop folk hudby v Bulharsku, ktorá je ovplyvnená arabskými, tureckými, gréckymi a inšpiruje sa tiež hudbou flamenco a klezmer. Je charakteristická opakovaním hudobných schém a tanečných rytmov a jej štýl tanca sa nazýva kyuchek (v Bulharsku), čoček (v Srbsku, Severnom Macedónsku).
Klezmer

Klezmer (jidiš כּלי־זמיר, etymologicky z hebrejčiny k'li zemer כלי זמר, „hudobný nástroj“) je hudobná tradícia judaizmu. Okolo 15. storočia vyvinuli hudobníci zvaní kleyzmorim alebo kleyzmerim tradíciu svetskej (nie liturgickej) židovskej hudby. Zakladali na zbožnej tradícii vracajúcej sa až do biblických časov a ich hudobný odkaz klezmeru sa rozvíja dodnes. Repertoár tvoria predovšetkým tanečné piesne pre svadby a iné oslavy. Názvy a texty piesní sú väčšinou v jidiš.
Pôvodne znamenalo slovo klezmer hudobný nástroj, neskôr sa význam rozšíril aj na samotných hudobníkov. Pre hudobný žáner sa začalo používať až v 2. polovici 20. storočia. Nahrávky a piesne z počiatku 20. storočia sa väčšinou označovali ako „jidiš“ hudba.
Emmerich am Rhein

Emmerich am Rhein je nemecké mesto pri Rýne s 30 000 obyvateľmi v spolkovej krajine Severné Porýnie-Vestfálsko, vo vládnom obvode Düsseldorf a okrese Kleve. Je položené priamo na hranici s Holandskom. Z mesta pochádza slávny operetný skladateľ Eduard Künneke, futbalový majster sveta Rainer Bonhof a kabaretista "Der unglaubliche Heinz".
Klement XIV.

Klement XIV., vlastným menom Giovanni Vincenzo Antonio Ganganelli (* 31. október 1705, Santarcangelo di Romagna, Pápežský štát – † 22. september 1774, Rím) bol 249. pápež v poradí v období od 19. mája 1769 do svojej smrti. Je známy tým, že roku 1773 rozpustil jezuitskú rehoľu.
Biografia.
Narodil sa 31. októbra 1705 v Santarcangelo di Romagna. 15. mája 1723 vstúpil do Rádu menších bratov konventuálov a o rok neskôr, 18. mája 1724 bol prijatý za úplného člena rádu. 24. septembra 1759 ho pápež Klement XIII. kreoval za kardinála s titulom kardinál-kňaz a titulárnym kostolom "San Lorenzo in Panisperna". 29. marca 1762 mu pápež zmenil titulárne sídlo na "Santi XII Apostoli". 19. mája 1769 bol v konkláve po smrti Klementa XIII. zvolený za pápeža. Keďže však v tom čase ešte nebol biskupom, 28. mája obdržal biskupskú vysviacku z rúk Federica Marcella "kardinál" Lante Montefeltro Della Rovera a spolusvätiteľov Giovanniho Francesa "kardinála" Albaniho a Henryho Benedicta Maryho Clementa "kardinála" Stuarta of York. Korunovaný bol 9. júna 1769.
Pre Slovensko je tento pápež významný tým, že 19. septembra 1771 vydal bulu "Eximia Regalium", ktorou definitívne vyriešil otázku postavenia Mukačevskej eparchie (nanovo ju erigoval). Do tejto eparchie vtedy patrili aj všetci gréckokatolíci na území dnešného Slovenska. 21. júla 1773 rozpustil jezuitskú rehoľu a týmto je dodnes nepopulárne známy. Zomrel 22. septembra 1774 v Ríme.
Džentrifikácia

Džentrifikácia (nesprávne "gentrifikácia") je súbor lokálnych sociálno-kultúrnych zmien, ktoré sú dôsledkom toho, keď bohatší ľudia nakupujú nehnuteľnosti na bývanie v dosiaľ menej prosperujúcich spoločenstvách. V nadväznosti na džentrifikáciu rastie priemerný príjem a klesá priemerná veľkosť rodiny v spoločenstve, čo môže viesť k vytlačeniu nízkopríjmových vrstiev obyvateľstva (z dôvodu zvýšeného nájomného, vyššej ceny domov a vyššej dane z vlastníctva). Tento typ populačnej zmeny znižuje priemyselné využitie pôdy, ktoré ustupuje využitiu pre obchod a bývanie. Okrem toho sa do skôr zanedbaných oblastí sťahujú nové firmy zamerané na bohatších spotrebiteľov, čo ďalej znižuje dostupnosť služieb pre menej majetných domorodcov.
Opačným procesom džentrifikácie je suburbanizácia.
Dechtový piesok

Dechtový piesok (ďalšie názvy pozri nižšie) je nekonvenčný zdroj ropy. Predstavuje zmes ílu, piesku, vody a bitúmenov, v podstate piesky, či pieskovce nasýtené ropnými látkami, súhrnne označovanými ako bitúmeny. Ťaží sa pre bitúmeny, ktoré môžu byť spracované na ropu.
Synonymá.
Synonymá názvu dechtový piesok sú: dechtové piesky, roponosný piesok/roponosné piesky, bituminózny piesok/bituminózne piesky, bitúmenový piesok/bitúmenové piesky, ropný piesok/ropné piesky, olejový piesok/olejové piesky, (najmä ak je bitúmenom asfalt:) asfaltový piesok/asfaltové piesky, (nevhodne [bohemizmus]:) "živičný piesok/živičné piesky, živicový piesok/živicové piesky".
Zloženie bitúmenov z dechtových pieskov.
Približné percentuálne zloženie:
Ložiská.
Ložiská dechtových pieskov sú po celom svete, najviac vo Venezuele, v provincii Alberta v Kanade, Rusku a Kazachstane. Hoci sa do obvyklých štatistík nezaraďujú, lebo za ložiskové akumulácie začali byť považované len v posledných rokoch, obsahujú asi dvakrát viac ropy ako všetky klasické ropné polia dohromady, ale aké veľké percento z nich je možné skutočne vyťažiť, je zatiaľ sporné.
Metódy ťažby.
Pokiaľ sa dechtové piesky nachádzajú blízko zemského povrchu, ťažia sa v povrchových baniach. Vyťažený materiál sa premiešava s horúcou vodou a ropné bitúmeny sa zbierajú z povrchu. Bitúmeny sú oveľa hustejšie ako bežná surová ropa a aby mohli byť transportované v ropovodoch, musia byť buď zmiešane s ľahkou ropou alebo so štiepia pomocou krakovania. Na produkciu jedného barelu ropy sú potrebné dve tony dechtových pieskov.
Odhaduje sa, že 80 % kanadských dechtových pieskov je príliš hlboko pod povrchom. Na hlbinnú ťažbu sa vyvíjajú metódy, ktoré vyžadujú masívnu injektáž horúcej vodnej pary priamo do ložiska, čím sa živice uvoľnia a môžu byť čerpadlami vytiahnuté na povrch. Hlavnými nevýhodami sú nutnosť mať blízko výdatný zdroj vody a zdroj energie na produkciu pary, ako aj problém s veľkým množstvom odpadovej vody. Podľa kritikov je masová ťažba vzhľadom na tieto problémy neuskutočniteľná, zástancovia ťažby tvrdia, že sa tieto technológie v budúcnosti zefektívnia.
Pretože sú svetové zásoby ropy konečné, budú tieto a iné nekonvenčné zdroje ropy pravdepodobne v budúcnosti hrať väčšiu úlohu ako dnes.
Živilė Balčiūnaitėová

Živilė Balčiūnaitė (* 3. apríl 1979, Vilnius) je litovská atlétka, bežkyňa, ktorá sa venuje dlhým tratiam.
Kariéra.
Debutovala v roku 1997 na svetovom majstrovstve v krose. V kategórii juniorov získala 74. miesto. V roku 1998 na Majstrovstvách sveta juniorov v atletike sa v behu na 3 000 metrov umiestnila ako desiata. Ďalšie jej úspechy sú uvedené v tabuľke nižšie v článku. Prvým trénerom bol Juozapas Garalevičius, súčasným trénerom je Romas Sausaitis.
V roku 2010 sa stala v Barcelone majsterkou Európy v maratónskom behu. Kvôli nezrovnalostiam v jej vzorku moči jej národný atletický zväz dočasne pozastavil činnosť. V apríli roku 2011 kvôli dopingu definitívne prišla o titul majsterky Európy a bola potrestaná dvojročným zákazom štartov. Zlato dodatočne získala Ruska Naiľa Julamanovová, na striebornú pozíciu sa posunula Anna Incertiová z Talianska a bronz získala pôvodne štvrtá Ukrajinka Teťana Filoňuková.
Živica

Živica môže byť:
Smola

Smola môže byť:
Bitúmen

Bitúmen (alebo živica) je akákoľvek tuhá či kvapalná zmes uhľovodíkov, ktoré boli extrahované bežnými organickými rozpúšťadlami z novších aj starých sedimentov obsahujúcich organickú hmotu. 
Pravé (či prírodné) bitúmeny sú napr. prírodné asfalty, prírodné vosky (napr. ozokerit), zemný plyn a ropa. 
Druhotné bitúmeny sú pravým bitúmenom podobné látky vzniknuté chemickým či fyzikálno-chemickým procesom z prírodných bitúmenov alebo iných prírodných horľavých hornín (dechtov, fúkaných asfaltov).
Bitúmeny nie sú rozpustné vo vode, no úplne alebo čiastočne rozpustné sú v benzéne, chloroforme, sírouhlíku a iných organických rozpúšťadlách. Ich hustota sa pohybuje v rozmedzí 0,95 – 1,50 kg/dm³.
Budovanie mieru

Budovanie mieru alebo peacebuilding je termín používaný v medzinárodnej rozvojovej komunite na popis procesov a aktivít zahrnutých do riešenia násilného konfliktu a zriadenia udržateľného mieru.
Definícia budovania mieru podľa Aliance pre budovanie mieru (Alliance for Peacebuilding) je:
Astrum Online Entertainment

Astrum Online Entertainment je ruská spoločnosť so sídlom v Moskve pôsobiaca v oblasti online zábavy a hier na trhu východnej Európy. Bola založená v roku 2007 zlúčením štyroch spoločností: Nival Online, IT Teritory, Time Zero a Nikita Online. V roku 2008 sa k týmto spoločnostiam pridala aj spoločnosť DJ Games.
Súčasná hodnota spoločnosti je približne 50 mil. dolárov.
Astrum Online dnes pracuje na približne 30 MMO hrách, medzi ktoré patria aj známe Allods Online, a iné.
"Poznámka: Spoločnosť Nival Online sa premenovala a dnes sa volá Astrum Nival a je vydavateľom hry Allods Online."
BVK Bratislava

BVK Bratislava (do roku 2014 VK Doprastav Bratislava) je slovenský volejbalový klub z Bratislavy. Vznikol v roku 1992. Je 2-násobný majster Slovenska, víťaz Česko-slovenského pohára a 4-násobný víťaz Slovenského pohára. Hrá najvyššiu domácu súťaž, Volejbalovú extraligu žien, a tiež Stredoeurópsku ligu. 
Farmou Doprastavu je klub "ŠŠK OA Považská Bystrica", ktorý je zameraný na dievčatá vo veku 14 až 18 rokov. Takisto spolupracuje aj z "CTM VK Doprastav Bilíková Bratislava".
História.
BVK vznikol v roku 1992, po odčlenení sa z "TJ Doprastav Bratislava". V roku 2005, keď hral finále Slovenského pohára a v lige získal bronzovú medailu, sa klub predstavil druhýkrát v európskych súťažiach (predtým v roku 1996). V roku 2008 získal svoj prvý titul majstra Slovenska.
Úspechy.
Najvyššia slovenská súťaž:
Slovenský pohár:
Česko-slovenský pohár:
Európske súťaže.
Pohár CEV:
Vyzývací pohár CEV:
Stredoeurópska liga:
C/2012 S1

C/2012 S1 (ISON) bola kométa objavená 21. septembra 2012 pomocou 0,4 metrového reflektoru Medzinárodnej vedeckej optickej siete (International Scientific Optical Network) (ISON) neďaleko Kislovodsku. Očakávalo sa, že sa stane jednou z najjasnejších komét pozorovaných v dejinách ľudstva. Teleso sa však rozpadlo predtým, než mohlo tieto očakávania naplniť.
Orbita.
Predbežná dráha ukazovala, že kométa mala mať perihélium (najbližšie k Slnku) dňa 28. novembra 2013 vo vzdialenosti 0,012 AU () od stredu Slnka ( od povrchu Slnka). Jej dráha je takmer parabolická, čo naznačuje že kométa môže pochádzať z Oortovho oblaku. Predbežné výpočty ukazovali, že najbližšie priblíženie k Marsu mala mať dňa 1. októbra 2013 vo vzdialenosti 0,07 AU (). Najbližšie priblíženie ku Zemi nastalo 26. decembra 2013 vo vzdialenosti 0,4 AU (). Niektoré z orbitálnych elementov kométy ISON sú podobné ako pri Veľkej kométe roku 1680.
Jas.
V čase objavu kométy bola zdanlivá hviezdna veľkosť asi 18,8, čo je príliš málo na videnie voľným okom, ale dobre viditeľná pre amatérov s veľkými ďalekohľadmi. Jas sa postupne zvyšoval. Podľa predpovedí ju okolo augusta 2013 malo byť možné pozorovať malým ďalekohľadom, koncom októbra začiatkom novembra ju voľným okom až do polovice januára 2014. Kométa mohla byť veľmi jasná, pokiaľ by ostala neporušená. Predpokladalo sa, že nakrátko dosiahne svit ako Mesiac pri splne. Očakávalo sa, že bude vyzerať pravdepodobne ako Veľká kométa roku 1680, Veľká kométa roku 2007 alebo C/2011 W3 Lovejoy. Očakávania sa však nenaplnili, pretože 3,5 hodiny pred najväčším priblížením k Slnku sa jadro kométy rozpadlo.
Majstrovstvá sveta v korfbale do 23 rokov

Majstrovstvá sveta v korfbale do 23 rokov boli najvyššie medzinárodné podujatie v korfbale v kategórii do 23 rokov, ktoré riadila Medzinárodná korfbalová federácia (IKF). Ich história začala v roku 1994, kedy sa na Taiwane konal prvý turnaj majstrovstiev sveta. Prebiehali so 4-ročnou periodicitou. Absolútne na nich dominovalo družstvo Holandska, ktoré vyhralo všetkých 7 turnajov. V roku 2016 sa organizoval posledný turnaj majstrovstiev sveta do 23 rokov, v budúcnosti bude najvyššou juniorskou kategóriou vek 21 rokov.
Kvalifikácia na Majstrovstvá sveta vo futbale 2014 – Európa – Skupina C

Kvalifikácia na Majstrovstvá sveta vo futbale 2014 – Európa – Skupina C je európska kvalifikačná skupina na Majstrovstvá sveta vo futbale 2014. V skupine hrajú , , , , a .
Víťaz skupiny priamo postúpi, 8 najlepších tímov na 2. mieste bude hrať baráž. Najhorší tím na 2. mieste do baráže nepostúpi.
Majstrovstvá sveta v korfbale do 23 rokov 2012

Majstrovstvá sveta v korfbale do 23 rokov 2012 boli v poradí 6. majstrovstvá sveta v korfbale do 23 rokov, ktoré organizuje Medzinárodná korfbalová federácia (IKF). Konali sa od 13.20. októbra 2012 v Barcelone, v španielskej provincii Katalánsko, za účasti 12 tímov. Jediným nováčikom turnaja bola India. Zápasy sa odohrali v aréne Pavillon CEM Olympics Vall d'Hebron. Víťazom sa šiestykrát za sebou stalo Holandsko, ktoré vo finále zvíťazilo nad svojim tradičným finálovým súperom z Belgicka.
Ďalšími kandidátmi na usporiadanie majstrovstiev sveta boli Rusko a India. Indii sa ale nepodarilo dodržať lehotu na podanie potrebných dokumentov.
Kvalifikácia.
1 Česká korfbalová asociácia stiahla svoje družstvo z turnaja kvôli neposkytnutiu vládnej finančnej podpory. Nahradila ho Čína ako rezervné družstvo.
Plevica

Plevica (lat. "palea inferior" alebo "lemma") je špeciálny termín pre listeň na báze kvetu na kláskoch tráv, teda rastlín z čeľade lipnicovité ("Poaceae"). Klások tráv môže byť buď jednokvetý a potom obsahuje 1 plevicu, alebo viackvetý a potom obsahuje viac plevíc. Veľkosť a rôzne vlastnosti plevíc sú veľmi dôležité pri určovaní jednotlivých druhov tráv. Plevica je niekedy jednožilová, inokedy zreteľne viacžilová. Stredná žilka (vzácne aj ďalšie žilky) je často pretiahnutá v rôzne dlhú osť.
Osť

Osť (slovo je ženského rodu; iné názvy: zriedkavo (a po česky) ostina; nárečovo osina; lat. "arista"; pomnožne ôstie alebo hovorovo fúzy) je vláskovitý alebo štetinovitý výrastok, často dosť dlhý, drsný a tuhý, dlhý aj vyše 1 cm. Vyskytuje sa v jednoduchom súkvetí kláskov, napr. v čeľadi lipnicovité ("Poaceae") alebo šachorovité ("Cyperaceae"). Osťou je zakončená pleva alebo častejšie plevica, čo sú ochranné obaly semena, ktoré ho chránia pri dozrievaní proti poškodeniu. Podľa toho kde osť vniká sa rozlišuje na:
Osti niektorých rastlín slúžia aj na podporu rozmnožovania. Napr. pri pakostoch je osť vývrtkovito stočená a pri poslednom závite pravouhlo kolienkovito ohnutá. Navlhčením rosou alebo dažďom sa osť narovná a ostro zašpicatenou časťou sa zavrtáva semenom do zeme. Podobne funguje dlhá osť na pleviciach kavyľov, ovsa, ovsíkovcov a iných druhov tráv. U niektorých rastlín umožňuje osť navlhnutím a vysušovaním aj posunúť semeno do miesta s mäkšou pôdou.
Osti pre svoj ostrý hrot spôsobujú aj nepríjemné problémy mnohým cicavcom, napr. psom, ktorým sa zapichujú (v lepšom prípade len) do labiek a spôsobujú zápaly.
Agropyron

Agropyron je rod tráv, z čeľade lipnicovitých ("Poaceae"). Ide o vytrvalé byliny.
Opis.
Sú trsnaté, často s podzemkami. Steblá dorastajú do výšky spravidla 15-150 cm. Listy sú ploché alebo zvinuté, dosahujú šírku 1,2-10 mm, na vonkajšej strane listu sa pri báze nachádza jazýček. Kvety sú v kláskoch, ktoré tvoria klas, často hrebenitý, klásky jednotlivé, zboku stlačené, viackveté (spravidla 3-8 kvetov). Na báze klásku sú 2 plevy, ktoré približne rovnako, bez ostí alebo ostité (osť do 3 mm dĺžky). Plevice sú ostité alebo bez ostí, pokiaľ sú ostité, dosahuje osť spravidla maximálne 5 mm dĺžky. Plievočky sú dvojkýlové alebo bez kýlu. Plodom je zrno. Celkovo je známych asi 15 druhov, ktoré nájdeme na severnej pologuli od Stredomoria po V. Áziu.
Taxonomická poznámka.
Niektorí autori radia do rodu "Agropyron" tiež druhy z rodu "Elytrigia" a z rodu "Elymus". V pojatí tohto článku sú uznávané "Agropyron" s. str. a "Elymus" s. str. a "Elytrigia" ako samostatné rody. Pri zadávaní interwiki je tu problém, že rôzni autori zastávajú rôzne pojatie, teda články s rovnakým názvom nemusia mať rovnakú šírku záberu.
Deviatka

Deviatka alebo hovorovo devina môže byť:
Deviatka môže byť aj v egyptskej mytológii: Devätoro
Devina môže byť aj:
Židia vo Švajčiarsku

Židia vo Švajčiarsku patria medzi prosperujúcu židovskú komunitu čítajúcu v súčasnosti približne 20 000 obyvateľov – čo je približne 0,3% celkovej populácie. Najväčší počet osôb židovského vyznania je v kantóne Zürich. Za pestré zloženie populácie vďačí Švajčiarsko množstvu imigrantov. Aškenázsku časť tvoria prevažne osoby, imigrujúce z Maďarska a Česko-Slovenska po sovietskych inváziách. Sefardskú časť potom tvoria osoby z Egypta a severnej Afriky. Aj keď židia vo Švajčiarsku nie sú významne početní, sú veľmi spätí so svojou krajinou a sú dobre organizovaní. Vo Švajčiarsku sa nachádza Švajčiarska federácia židovských obcí (The Swiss Federation of Jewish Communities – FSCI). Tá združuje všetky židovské obce vo Švajčiarsku všetkých náboženských prúdov (od liberálov až po ortodoxných židov). Od roku 1999 bolo Švajčiarsko jednou z prvých krajín na svete so židovskou prezidentkou – Ruth Dreifussovou. Židia hrajú dôležitú úlohu v textilnom priemysle a výrobe hodiniek.
Osina

Osina môže byť:
Fúzy

Fúzy môže byť:
Ôstie

Ôstie môže byť (hromadne vyjadrené):
Papagájik

Papagájik môže byť:
Papagájovec

Papagájovec môže byť:
Milan Špalek

Milan Špalek (* 10. december 1966, Teplice) je český rockový basgitarista a spevák, ktorý hrá v hudobnej skupine Kabát. V skupine pôsobí od roku 1983 a spieva pomalé a pokojné piesne. Najznámejšími hitmi sú „Ďábel a syn“ alebo „Sex, drogy, rock'n'roll“. Niektoré skladby spieva spolu s Josefom „Pepom“ Vojtkom, ako napr. „Šaman“, „Malá dáma“, „Kdoví jestli“, atď.
V poslednej dobe sa stal v skupine Kabát hlavným textárom. Okrem textov pre Kabát napísal aj texty pre projekt Uruguay Cavallery (Uruguay Cavallery, Krutej nezájem, Studená). Pre skupinu Olympic napísal texty pre album "Dávno" („Tak to mi pěkně začíná“) a "Brejle" („7 statečných“, „To já si jen tak“).
Externé odkazy.
Milan Špalek na stránke skupiny Kabát
The Ark's Anniversary

The Ark's Anniversary (vyšlo v češtine ako "Výročí archy") je kniha britského autora, ochrancu prírody a zakladateľa jerseyskej zoologickej záhrady Geralda Durrella. Dielo patrí do žánru non-fiction. Je to rozprávanie, v ktorom sa starostlivosť o ohrozené druhy živočíšnej ríše prelína s príbehmi o ľuďoch, ktorí rôznym spôsobom zasiahli do procesu ich zachraňovania. Predslov ku knihe napísala členka kráľovskej rodiny princezná Anna. 
Autor opisuje svoje stretnutia s dôležitými sponzormi s humorom, niekedy aj nepríjemne pravdivo pre protagonistov, na konci vždy so šikovne zaoblenou pointou daného príbehu. V jeho rozprávaní sa objavujú veľké mená, napríklad kráľovská princezná Anna - patrónka nadácie "Jersey Wildlife Preservation Trust", herec David Niven, herec James Stewart, monacká kňažná Gracia Patricia a rodina Rockefellerových. 
V rozprávaní sa stretneme aj s rodinnými príslušníkmi Geralda Durrella. Úsmevnú historku s Durrellovou mamou a párikom šimpanzov, ktorí utiekli z klietky, aby si dali u nej čaj o piatej, či úprimne vykreslený postup ako sa druhýkrát oženil s Lee McGeorgeovou možno počítať k najpríjemnejším miestam knihy. 
Knihu napísal autor so zámerom spropagovať svoju činnosť a získať peniaze z jej predaja na udržanie zoo a nadácie "Jersey Wildlife Preservation Trust".
ŠK 1. FBC Trenčín

ŠK 1. FBC Trenčín je slovenský florbalový klub z Trenčína. Vznikol v roku 2005. Je 7-násobný majster Slovenska v kategórii mužov. Po titule v sezóne 2021/22 sa stal najúspešnejším florbalovým klubom na Slovensku. Družstvo mužov hrá od roku 2005 najvyššiu domácu súťažextraligu mužov. Ženské družstvo hralo do svojho rozpadu v roku 2020 1. ligu žien. "B" mužstvo vyhralo 2-krát 2. florbalovú ligu mužov a raz 1. ligu mužov (2013). Na konte má klub taktiež 5 titulov majstra Slovenska v kategórii juniorov, 5 titulov majstra Slovenska dorastencov a 1 titul majstra Slovenska mladších žiakov. Vychoval viacero mužských a juniorských reprezentantov Slovenska.
Zakladateľom a prezidentom 1. FBC Trenčín je Miroslav Sága, ktorý bol do roku 2019 aj trénerom mužského tímu. V roku 2019 prevzal kormidlo český tréner Jan Holovka, pod vedením ktorého získalo mužstvo tri extraligové prvenstvá. Pred sezónou 2024/25, ktorá je jubilejnou 20. majstrovskou sezónou klubu, angažovali Trenčania ako prvý florbalový klub na Slovensku trénera z Fínska - Jouniho Juurelu. Športový klub 1. FBC Trenčín prevádzkuje komplex Mestskej športovej haly na Sihoti v Trenčíne, kde hráva svoje domáce zápasy od založenia klubu. Organizuje taktiež viaceré športové podujatia a kempy.
Úspechy.
Slovenská extraliga mužov:
Slovenská extraliga žien:
Slovenská 1. liga žien:
Juniori
Extraliga juniorov:
Majstrovstvá Slovenska juniorov:
Dorastenci
Majstrovstvá Slovenska dorastencov:
Starší žiaci
Majstrovstvá Slovenska starších žiakov:
Mladší žiaci
Staršia prípravka
Európske súťaže.
EuroFloorball Cup
Sezóny.
Ženy
Projekty klubu.
Goalie Academy
Prvá brankárska florbalová škola na Slovensku bola založená v roku 2017 a aktuálne má za sebou 8. ročník. Venuje sa brankárom od 8 do 18 rokov. Hlavným trénerom a odborným garantom brankárskej školy je reprezentačný brankár Slovenska a 1. FBC Trenčín Jakub Klobučník.
Trenčín Floorball Games
Florbalový turnaj mládeže vznikol v roku 2020. V roku 2021 sa k mládežníckemu turnaju pridal aj mužský. V roku 2022 zaznamenal 3.ročník premiérovo aj účasť mládežníckych tímov z Česka, vďaka čomu sa z turnaja stalo medzinárodné podujatie. Súťažné kategórie mládeže sú mladší žiaci, starší žiaci a dorastenci.
Dvorská vojnová rada

Dvorská vojnová rada (iné názvy: Dvorná vojnová rada, trochu nepresne: Dvorská/Dvorná vojenská rada; nemecky "Hofkriegsrat") bol jeden z troch orgánov zriadených Ferdinandom I., ktoré boli spoločné všetkým krajinám, ktoré sa od roku 1526 nachádzali pod vládou Habsburgovcov. 
Ďalšie dva takéto orgány boli tajná rada a dvorská komora. Rakúske krajiny, České kráľovstvo a Uhorsko boli samostatné štátne celky spojené osobou panovníka. Tieto orgány položili základ na vytvorenie centralizovanej habsburskej monarchie, ktorá sa začala vytvárať po bitke na Bielej hore.
Dvorská vojnová rada bola zriadená v roku 1556. Mala pod svojou správou vojenské zbory a vojnové prostriedky, ktoré boli v moci Habsburgovcov. Išlo najmä o spoločnú obranu všetkých habsburských štátov proti Osmanskej ríši. Mala na starosť verbovanie a zásobovanie vojska, výzbroj, udržovanie pevností a pod. Rovnako viedla korešpondenciu s Tureckom a Ruskom.
Išlo o päťčlenný orgán zložený z piatich radných, z ktorých bol jeden prezident. Za vlády Márie Terézie bola Dvorská vojnová rada zreorganizovaná. Boli zriadené tri oddelenia: oddelenie pre "publico-politicum", pre "iudiciale" a pre "oeconomicum" (vojenská intendantúra). Hlavnou pracovnou náplňou reorganizovanej rady bolo v roku 1753 zriadenie stáleho vojska a stálej vojenskej rezervy. Od roku 1770 mala za úlohu verbovanie vo všetkých štátoch Habsburskej monarchie, keďže vojenská služba bola až do roku 1773 dobrovoľná. Dvorská vojnová rada fungovala až do roku 1848, keď bola transformovaná na ministerstvo vojny - Kriegsministerium. Cisár František Jozef I. osobne viedol vrchné velenie armády.
ŠK FBC Dragons Ružinov Bratislava

ŠK FBC Dragons Ružinov Bratislava je slovenský florbalový klub z Bratislavy. Vznikol v roku 2003 a prvýkrát súťažne nastúpil v extraligovej sezóne 2003/04. Je 2-násobný majster Slovenska v kategórii mužov a 3-násobný majster Slovenska v kategórii žien. Momentálne (2017) hrá tretiu najvyššiu súťaž mužov2. ligu mužov. Ženské družstvo, ktoré bolo historicky prvé na Slovensku, od roku 2013 nejaví činnosť. Jeho základňu tvoria okrem seniorských aj juniorské, dorastenecké a žiacke tímy.
Úspechy.
Extraliga mužov:
Extraliga žien:
Európske súťaže.
Euroflorbalový pohár:
Euroflorbalový pohár:
Škoda Rapid (2012)

Škoda Rapid je liftback nižšej strednej triedy, vyrábaný automobilkou Škoda. Model sa začal vyrábať v roku 2012 a zaradil sa medzi modely Fabia a Octavia. Od roku 2013 bol v ponuke aj vo verzii hatchback, s obchodným názvom Rapid Spaceback.